ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
پرالی جلانے کے معاملات
نئی دہلی’3جنوری :زراعت اورکسانوں کی بہبود کے وزیرمملکت جناب پروشوتم روپالا نے مطلع کیاکہ پنجاب ، ہریانہ ، اترپردیش اوردلی کے این سی ٹی میں فصل کی باقیات کے اِن۔سیٹوبندوبست کے لئے زرعی نظام کے فروغ سے متعلق مرکزی شعبے کی اسکیم کے تحت مختلف کوششوں کے ذریعہ ، سیارچے کے اعداد وشمار سے ظاہرہوتاہے کہ دھان کی باقیات کو جلانے کے واقعات میں ہریانہ ، اترپردیش اور پنجاب میں بالترتیب 29.5فیصد ، 24.5فیصد اور 11.0فیصد کمی آئی ہے ۔یہ فیصد سال 2017میں دھان کی باقیات کو جلانے کے واقعات کے مقابلے میں ہے ۔
بجلی کی وزارت نے نومبر،2017میں پسے ہوئے کوئلے کو جلاکر کام میں لانے والے بائلروں میں آگ جلاکر بجلی پیداکرنے کی غرض سے بائیوماس کااستعمال کرنے کے لئے ایک پالیسی وضع کی ہے اس پالیسی کے مطابق بال اینڈٹیوب مل کوچھوڑکر بھارت میں واقع سرکاری یا نجی سبھی فلوڈائزڈبیڈ اور پسے ہوئے کوئلے کے  کارخانے جو بجلی بنانے کے کام آتے ہیں ۔ انھیں بائیوماس کے مرکب کو پانچ سے دس فیصد استعمال کرنے کی کوشش کرنی چاہیئے۔ جس میں تکنیکی اعتبار قابل عمل ہونے کی صلاحیت اور حفاظت کے پہلو کا جائزہ لینے کے بعد کوئلے کے ساتھ فصل کی یہ باقیات ابتدائی طورپراستعمال کی جانی چاہیئں ۔ پالیسی کے مطابق مرکزی بجلی اتھارٹی  سبھی متعلقہ ریاستی حکومتوں بجلی کارخانوں کی عمارتوں ، بجلی سے متعلق آلات کے مصنوعات سازوں اور متعلقہ فریقوں کو ہدایت جاری کی گئی تھی کہ وہ بائیوماس پیلٹ کا استعمال کریں ۔
بجلی کی وزارت نے 15نومبر ،2018کو منعقدہ ایک میٹنگ میں فیصلہ کیاتھا کہ ہریانہ اورپنجاب ریاستیں کم سے کم پانچ فیصد بایوماس پیلٹ استعمال کریں اس کے لئے کوئلے پرمبنی سبھی حرارتی بجلی پلانٹ کے لئے بولیاں جاری کریں ۔
بجٹ 2018کے ہریانہ ، پنجاب ، اترپردیش اوردلی کے این سی ٹی کی سرکاروں کی ہوائی آلودگی کو ختم کرنے اور فصل کی باقیات کے اِن ۔سیٹوبندوبست کے لئے درکارمشینری پر سبسیڈی دینے کی کوششوں میں مدد دینے کے لئے ایک خصوصی اسکیم سے متعلق کئے گئے اعلان کے مطابق پنجاب ، ہریانہ ، اترپردیش اور دلی کی ریاستوں اور این سی ٹی میں فصل کی باقیات کے ان۔سیٹوبندوبست کے لئے زرعی نظام کو فروغ دینے سے متعلق مرکز ی شعبے کی ایک نئی اسکیم ، 19-2018اور 20-2019کی مدت کے لئے شروع کی گئی ہے ۔ جس کے لئے 19-2018میں مجموعی طورپر 1151.80کروڑروپے اور 20-2019میں 560.15کروڑروپے مختص کئے گئے ہیں ۔
وزارت دفاع
مشترکہ بیان
نئی دلّی ، 25 فروری / ہندوستان اور پاکستان کے ملٹری آپریشن کے ڈائریکٹر جنرلوں نے ہاٹ لائن پر رابطے کا ایک نظام قائم کرنے کے بارے میں تبادلۂ خیال کیا ہے ۔ دونوں فریقوں نے کنٹرول لائن اور دیگر تمام سیکٹروں میں ایک آزادانہ اور دوستانہ ماحول میں صورتِ حال کا جائزہ لیا ۔
سرحدوں پر باہمی طور پر مفید اور پائیدار امن کے حصول کی خاطر دونوں ملکوں کے ڈی جی ایم او نے ایک دوسرے کے اہم معاملات اور تشویش کے معاملات کو ، جن سے امن میں رخنہ پڑ سکتا ہے اور تشدد پھیل سکتا ہے ، حل کرنے پر رضا مندی کا اظہار کیا ۔ دونوں فریقوں نے تمام معاہدوں ، سمجھوتوں پر سختی سے عمل کرنے اور 24 / 25 فروری ، 2021 ء کی آدھی رات سے لائن آف کنٹرول اور تمام دیگر سیکٹروں میں جنگ بندی کی سختی سے پابندی کرنے سے اتفاق کیا ۔
دونوں فریقوں نے ، اِس بات کا اعادہ کیا کہ موجودہ ہاٹ لائن رابطے کا نظام اور سرحدی فلیگ میٹنگوں کو کسی بھی ناگہانی صورتِ حال یا غلط فہمی کو دور کرنے کے لئے استعمال کیا جائے گا ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 1932
(Visitor Counter : 272
وزیراعظم کا دفتر
وزیر اعظم نے فون پر فیڈرل چانسلر آف جرمنی ہز ایکسی لینسی اولف اسکولز سے بات چیت کی
نئی دہلی،05؍جنوری؍2022:
وزیر اعظم جناب نریندر مودی نے آج فون پر فیڈرل چانسلر آف جرمنی ہز ایکسی لینسی اولف اسکولز سے گفتگو کی۔
وزیر اعظم نے ہز ایکسی لینسی اسکولز کو چانسلر کی حیثیت سے ان کی تقرری پر مبارکباد دی۔ہند-جرمنی اسٹریٹیجک شراکت داری کو مضبوط کرنے میں سابق چانسلر ہز ایکسی لینسی اینجلا مارکیل کے زبردست تعاون کی ستائش کی اور امید ظاہر کی کہ ہز ایکسی لینسی شولز کی قیادت میں یہ مثبت اقداماAت جاری رہیں گے۔
دونوں لیڈروں نے اس بات پر اتفاق کیا کہ نئی جرمن حکومت کی طرف سے جن حکمرانی کی اولیتوں کا اعلان ہوا ہے، اس میں غیر معمولی امکانات اور ہندوستان کا اپنا اقتصادی وژن موجود ہے۔سرمایہ کاری اور تجارتی روابط کے فروغ سمیت تعاون کے لئے جاری اقدامات کی صلاحیت کا انہوں نے جائزہ لیا ۔ انہوں نے اس بات پر اتفاق کیا کہ نئے شعبوں سمیت مزید تکسیری تعاون کی وسیع صلاحیتیں موجود ہیں۔انہوں نے امید ظاہر کی کہ خاص طورپر موسمیات کو لے کر ہونے والی کارروائی اور سبز توانائی کے شعبوں میں نئے تعاون پہل کی گنجائشیں ہیں، وہ اس وجہ سے بھی تاکہ دونوں ممالک اپنے اپنے موسمیاتی تبدیلی سے متعلق کئے گئے عہد کو حاصل کرنے کے اہل ہوسکیں۔
وزیر اعظم نے ہز ایکسی لینسی چانسلر شولز اور جرمنی کے عوام کو نئے سال کی نیک خواہشات پیش کیں اور امید ظاہر کی کہ باہمی بین حکومتی مشاورت کو لے کر ہونے والی آئندہ کی میٹنگ میں ان سے جلد ملاقات ہوگی۔
بجلی کی وزارت
این ٹی پی سی کی اپنی زیر انتطام کانوں میں کوئلے کی پیداوار میں 62 فیصد اضافہ ہوا ہے
اگست 2022 میں 62 فیصد اضافے سے پیداوار 7.36 میلین میٹرک ٹن ہو گئی
کوئلے کی ترسیل پچھلے سال کی 5.57 ایم ایم ٹن کے مقابلے میں 37 فیصد بڑھ کر 7.52 میلین میٹرک ٹن ہوگئی
این ٹی پی سی لمیٹڈ اپنی زیر انتظام کانوں سے کوئلے کی پیداوار میں اضافے کے رجحان کے ساتھ مسلسل بہترین کارکردگی کا مظاہرہ کر رہی ہے۔ این ٹی پی سی نے 31 اگست 2022 کو دستیاب اعداد و شمار کے مطابق 7.36 ایم ایم ٹن کوئلے کی پیداوار کی ہے جو پچھلے سال کی اسی مدت کے دوران حاصل کی گئی 4.55 میلین میٹرک ٹن کے مقابلے میں 62 فیصد کا زبردست اضافہ ہے۔
باریک بینی کے ساتھ منصوبہ بندی، وسائل کو متحرک کرنے کے اقدامات اور باضابطہ نگرانی کے نتیجے میں این ٹی پی سی نے اب تک مانسون کی مدت میں بھی خاطر خواہ پیداواری فروغ حاصل کی ہے اور اضافے کا یہ سلسلہ برقرار رکھنے کے لئے پرامید ہے جس سے بلاتعطل، قابل اعتماد اور سستی بجلی کی پیداوار کو یقینی بنانے میں مدد ہو گی۔
مزیدیہ کہ این ٹی پی سی نے 7.52 میلین میٹرک ٹن کوئلہ اپنی زیر انتطام کانوں سے روانہ کیا ہے جبکہ گزشتہ سال اسی مدت میں 5.47 میلین میٹرک ٹن کوئلہ روانہ کیا گیا تھا۔ یہ 37 فیصد کا اضافہ ہے ۔
این ٹی پی سی نے اپنی کوئلہ کانوں سے کوئلے کی پیداوار کو بڑھانے کے لئے مختلف قدم اٹھائے ہیں۔ اعلیٰ صلاحیت والے ڈمپروں کی خدمات حاصل کرنے کے ساتھ ساتھ کھدائی کرنے والی مشینوں کے موجودہ بیڑے کے سائز میں اضافے کرنے سے سرگرم عمل کانوں کو اپنی پیداوار بڑھانے کا موقع ملا ہے۔
محنت اور روزگار کی وزارت
محنت اور روزگار کے مرکزی وزیر بھوپندر یادو اور ا وزیر مملکت رامیشور تیلی نے نئی عہدوں کی دمہ داری سنھالی
محنت اور روزگار اور ماحولیات و جنگلات کے مرکزی وزیر جناب بھوپندر یادو نے آج یہاں محنت اور روزگار کی وزارت میں اپنا عہداہ سنبھالا۔ جناب یادو راجیہ سبھا میں پالمانی رکن ہیں اور ریاست راجستھان کی نمائندگی کرتے ہیں۔ وہ پارلیمانی سیلیکٹ کمیٹیوں کے امور ماہر ہیں۔ وہ دیوالیہ پن کوڈ، 2015 سے متعلق جوائنٹ کمیٹی کے چیئرمین تھے۔ اس وقت وہ سروگیس  بل، 2019، کی راجیہ سبھا سلیکٹ کمیٹی کے چیئرمین ہیں۔
وزیر موصوف نے وزارت کے اعلیٰ افسروں سے ملاقات کی اور وزارت کے عصری اور اہم امور کی جانکاری حاصل کی۔ انہوں نے اعلیٰ افسروں کو ہدایت دی کہ ان کے دہن میں جو بھی نئی بات آئے وہ کھل کر ان سے رجوع کریں تاکہ مناسب پالیسیاں اور اسکیموں وضع کی جا سکیں اور انہیں ملک بھر میں کروڑوں منظم اور غیر منظم مزدوروں کے تعلق سے عمل میں لایا جا سکے۔
محنت اور روزگار اور قدرتی گیس کے وزیر مملکت جناب رامیشور تیلی نے بھی محنت اور روزگار کی وزارت میں آج اپنے عہدے کی ذمہ داری سنبھالی۔ قبل ازیں وہ ڈبہ بند خوراک کی وزارت میں مملکتی وزیر تھے۔ وہ آسام سے لوک سبھا کے ممبر ہیں۔
اسٹیل کی وزارت
این ایم ڈی سی نے مسلسل دوسرے مالی سال میں 41 ملین ٹن سے زیادہ کی پیداوار کی
چوتھی سہ ماہی اور مارچ کے مہینے میں خام لوہے کی اب تک کی سب سے بہترین پیداوار کی
ہندوستان کی سب سے بڑی خام لوہے کی پیداوار کرنے والی کمپنی، این ایم ڈی سی نے مسلسل دوسرے مالی سال میں لوہے کی 41 ملین ٹن کی پیداوار کی حد کو عبور کیا ہے۔ چوتھی سہ ماہی میں اس نے 14.29 ملین ٹن لوہے کی پیداوار کی جبکہ اس نے مالی سال 2022-23 کے مارچ مہینے میں 5.6 ملین ٹن کی پیداوار کی۔ اس سرکاری کان کنی کی کمپنی نے چوتھی سہ ماہی اور مارچ کے مہینے میں اپنی تاریخ کی سب سے بہترین پیداوار درج کی۔
مالی سال 2022-23 میں، این ایم ڈی سی نے 41.22 ملین ٹن کی پیداوار کی اور 38.25 ملین ٹن لوہے کی فروخت کی، باوجود اس کے کہ این ایم ڈی سی کے قیام کے بعد سے بیلاڈیلا علاقے میں 622 سینٹی میٹر کی سب سے زیادہ بارش ہوئی۔ اس مالی سال کی چوتھی سہ ماہی میں، کمپنی نے 14.29 ملین ٹن پیداوار کی اطلاع دی ہے، جو کہ اس کے قیام کے بعد کسی بھی سہ ماہی کے حوالے سے سب سے زیادہ ہے۔
این ایم ڈی سی نے دھند کے موسم کے اثر کو کم کرنے کے لیے بصارت بڑھانے والی ٹیکنالوجی، جام سے بچنے کے لیے خصوصی مائن لائنرز اور کچی دھات میں نمی کے مواد کو کم کرنے کے لیے پانی کو جذب کرنے والے پولیمر کا استعمال کرتے ہوئے مانسون آف سیٹ کے باوجود یہ پیداواری سنگ میل حاصل کیا ہے۔ اپنی پیداواری صلاحیت کو بڑھانے کے لیے کوششیں کرتے ہوئے، کان کنی کے اس بڑے ادارے نے مالی سال 2022-23 میں اپنی انخلاء کی صلاحیت کو بھی بڑھایا ہے۔
کمپنی کی مضبوط کارکردگی پر تبصرہ کرتے ہوئے، جناب امیتو مکھرجی  نے کہا کہ ’’غیر معمولی طوفانی بارش کے باوجود 41 ملین ٹن لوہے کی پیداوار کی حد کو عبور کرنا این ایم ڈی سی کی طاقت، لچک اور معدنیاتی تحفظ کو یقینی بنانے کے لیے ایک غیر متزلزل عزم کا اظہار ہے۔ مالی سال 23 میں اب تک کی سب سے بہترین چوتھی سہ ماہی کی پیداوار کی وجہ سے، این ایم ڈی سی درست رفتار کے ساتھ مالی سال 2023-24 میں قدم رکھ رہی ہے۔‘‘
وزیراعظم کا دفتر
وزیر اعظم نے ٹیکہ کاری کی پیش رفت کا جائزہ لینے کے لئے ایک اعلیٰ سطحی میٹنگ کا اہتمام کیا
وزیر اعظم مودی نے اس ہفتے ٹیکہ کاری مہم کی تیز رفتاری پر اطمینان کا اظہار کیا اور زور دیتے ہوئے کہا کہ اس رفتار کو آگے بھی برقرار رکھنا ضروری ہے
اس امر کو یقینی بنائیں کہ جانچ کی رفتار میں کمی نہ آئے کیونکہ مریضوں کا پتہ لگانے کے معاملے میں جانچ ایک ازحد اہم ہتھیار ہے اور اس سے کسی بھی خطے میں بیماری کی پھیلاؤ پر قابو پانے میں مدد ملتی ہے: وزیر اعظم
ان تمام ممالک کی مدد کے لئے کوششیں کی جانی چاہئیں جنہوں نے کووِن پلیٹ فارم کی شکل میں بھارت کی زبردست تکنیکی مہارت میں دلچسپی ظاہر کی ہے
گذشتہ 6 دنوں میں 3.77 کروڑ ٹیکے لگائے جا چکے ہیں ، یہ تعداد ملیشیا، سعودی عرب اور کناڈا جیسے ممالک کی پوری آبادی سے زیادہ ہے
وزیر اعظم مودی نے ملک میں ٹیکہ کاری مہم کی رفتار اور کووِڈ صورتحال کی پیش رفت کا جائزہ لینے کے لئے سرکردہ افسران کے ساتھ میٹنگ کا اہتمام کیا۔
افسران نے وزیر اعظم کو ملک میں ٹیکہ کاری کی پیش رفت سے متعلق تفصیلی پرزنٹیشن پیش کی۔ وزیر اعظم کو عمر کے حساب سے ٹیکہ کاری کوریج کے بارے میں مطلع کیا گیا۔ وزیر اعظم کو مختلف ریاستوں میں صحتی کارکنان ، ہروال کارکنان اور عوام کے درمیان ٹیکہ احاطہ کے بارے میں معلومات فراہم کی گئی۔
افسران نے وزیر اعظم کو آنے والے مہینوں میں ٹیکہ سپلائی اور پیداواریت میں اضافہ کے لئے کی جارہی کوششوں کے بارے میں بتایا ۔
وزیر اعظم کو مطلع کیا گیا کہ گذشتہ 6 دنوں کے دوران 3.77 کروڑ ٹیکے لگائے گئے، یہ تعداد ملیشیا، سعودی عرب اور کناڈا جیسے ممالک کی پوری آبادی سے بھی زیادہ ہے۔ میٹنگ کے دوران اس بات پر بھی تبادلہ خیالات کیے گئے کہ ملک میں 128 اضلاع میں 45 برس سے زائد کی عمر کے زمرے کی 50 فیصد سے زائد آبادی کو اور 16 اضلاع میں 45 برس سے زائد کی عمر کے زمرے کی 90 فیصد آبادی کو ٹیکے لگائے جا چکے ہیں۔ وزیر اعظم نے اس ہفتے ٹیکہ کاری مہم کی تیز رفتاری پر اطمینان کا اظہار کیا اور زور دیتے ہوئے کہا کہ اس رفتار کو آگے بھی برقرار رکھنا ضروری ہے۔
افسران نے وزیر اعظم مودی کو بتایا کہ وہ ٹیکہ کاری کے لئے عوام تک پہنچنے کی غرض سے اختراعی طریقہ کار تلاشنے اور ان کے نفاذ کے لئے ریاستی حکومتوں کے ساتھ رابطے میں ہیں۔ وزیر اعظم نے اس طرح کی کوششوں میں غیر سرکاری تنظیموں اور دیگر تنظیموں کی شمولیت کی ضرورت کے بارے میں بات چیت کی۔
اس امر کو یقینی بنانے کے لئے کہ جانچ کی رفتار میں کمی نہ آئے، وزیر اعظم نے افسران کوریاستوں کے ساتھ مل کر کام کرنے کے لئے ہدایات جاری کیں، کیونکہ جانچ کا عمل مریض کا پتہ لگانے میں ازحد اہمیت کا حامل ہے اور اس سے کسی بھی خطے میں بیماری کے پھیلاؤ پر قابو پانے میں مدد ملتی ہے۔
افسران نے وزیر اعظم کو عالمی سطح پر کووِن پلیٹ فارم میں بڑھتی دلچسپی کے بارے میں بھی بتایا۔ وزیر اعظم نے کہا کہ ان تمام ممالک کی مدد کے لئے کوششیں کی جانی چاہئیں جنہوں نے کووِن پلیٹ فارم کی شکل میں بھارت کی زبردست تکنیکی مہارت میں دلچسپی ظاہر کی ہے۔
پارلیمانی امور کی وزارت
پارلیمانی امور کی وزارت جواہر نوودیا ودیالیوں کے لیے 24ویں قومی پارلیمانی مقابلہ، 2022-23 کے انعامات کی تقسیم کی تقریب کا اہتمام کرے گی
جواہر نوودیا ودیالیوں کے لیے 24 ویں نیشنل یوتھ پارلیمنٹ مقابلہ، 2022-23 کے انعامات کی تقسیم کی تقریب جمعرات، 4 مئی، 2023 کو پارلیمنٹ ہاؤس کمپلیکس، نئی دہلی میں منعقد ہوگی۔
پارلیمانی امور اور ثقافت کی وزارت کے مرکزی وزیر مملکت جناب ارجن رام میگھوال اس تقریب کی صدارت کریں گے اور مقابلہ میں نمایاں کارکردگی دکھانے والے طالب علموں اور ودیالیوں میں انعامات تقسیم کریں گے۔
اس موقع پر، جواہر نوودیا ودیالیہ، نادیہ، مغربی بنگال  کے طلباء جو جواہر نوودیا ودیالیوں کے لیے 24 ویں نیشنل یوتھ پارلیمنٹ مقابلے، 2022-23 میں اول رہے، یوتھ پارلیمنٹ کی دوبارہ کارکردگی پیش کریں گے۔
پارلیمانی امور کی وزارت گزشتہ 26 سالوں سے جواہر نوودیا ودیالیوں میں یوتھ پارلیمنٹ کے مقابلوں کا انعقاد کرتی آ رہی ہے۔ جواہر نوودیا ودیالیوں کے لیے نیشنل یوتھ پارلیمنٹ مقابلے کی اسکیم کے تحت، 2022-23 کے دوران پورے ہندوستان میں نوودیا ودیالیہ سمیتی کے 8 خطوں میں پھیلے ہوئے 80 ودیالیوں کے درمیان سیریز کا 24 واں مقابلہ منعقد کیا گیا۔
یوتھ پارلیمنٹ اسکیم کا مقصد نوجوان نسلوں میں نظم و ضبط، متنوع رائے کی رواداری، خیالات کا درست اظہار اور جمہوری طرز زندگی کی دیگر خوبیاں پیدا کرنا ہے۔ اس کے علاوہ، یہ اسکیم طلباء کو پارلیمنٹ کے طریقہ کار، بحث و مباحثے کی تکنیکوں سے بھی آشنا کرتی ہے اور ان میں خود اعتمادی، قیادت کا معیار اور موثر تقریر کے فن اور ہنر کو فروغ دیتی ہے۔
رننگ پارلیمانی شیلڈ اور مقابلے میں اول آنے پر ٹرافی جواہر نوودیا ودیالیہ، نادیہ، مغربی بنگال  کو دی جائے گی۔ اس کے علاوہ 7 ودیالیوں کو اپنے علاقے میں پہلے نمبر پر آنے پر وزیر اعظم کی طرف سے میرٹ ٹرافیاں بھی دی جائیں گی۔
شماریات اور پروگرام کے نفاذ کی وزارت
بھارت میں پے رول رپورٹنگ- روزگار کا ایک باقاعدہ منظر نامہ
نئی دہلی،25؍اگست،شماریات اور پروگرام نفاذ کی وزارت کے قومی شماریاتی دفتر  نے ملک میں روزگار کے منظر نامے کے بارے میں ایک پریس ریلیز جاری کی ہے۔ اس منظر نامے میں ستمبر 2017 سے جون 2020 تک کا احاطہ کیا گیا ہے۔ یہ منظر نامہ مخصوص جہاد میں ہوئی پیش رفت کا تجزیہ کرنے کے لئے منتخب سرکاری ایجنسیوں کے پاس دستیاب انتظامی ریکارڈ پر مبنی ہے۔ تفصیلی نوٹ ساتھ میں منسلک کیا جا رہا ہے۔
A detailed note is annexed
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-4800
(Visitor Counter : 124
شماریات اور پروگرام کے نفاذ کی وزارت
قومی شماریات کمیشن کی میٹنگ میں ہونےوالے تبادلہ خیال اور کیے گئے فیصلوں کےبارے میں وضاحت
نئیدہلی۔18؍فروری۔میڈیا کے ایک طبقے نے 15جنوری 2020 کو قومی شماریات کمیشن  کی میٹنگ میں ہوئے تبادلہ خیال اور اس میں کیے گئے فیصلوں کے بارے میں رپورٹ پیش کی ہے۔وضاحت کی جاتی ہے کہ این ایس سی اور متعلقہ ڈویزنوں کی میٹنگوں میں ایجنڈے کے موضوعات پر مقاملے پیش کیے جاتے ہیں اور تفصیلی تبادلہ خیال کے بعد فیصلے کیے جاتے ہیں۔ یہ فیصلے مناسب تبادلہ خیال کے بعد متفقہ ہوتے ہیں اور حکومت کی طرف سے مشتہر پیشہ ورانہ اخلاقیات کے ضابطے کے مطابق ہوتے ہیں۔ اس کی مزید وضاحت بھی کی جاتی ہے کہ این ایس سی سفارش کرنے والا ایک ادارہ ہے جس سے نظام کے کام کاج کو بہتر بنانے کیلئے بہتر حکمت ہائے عملی مرتب کرنے کے سلسلے میں شماریات کے قومی نظام میں مدد ملتی ہے۔ یہ بڑی بدقسمتی کی بات ہے کہ رپورٹ میں کمیشن کی فیصلہ سازی کے عمل میں اختلاف رائے کو پیش کرنے کی کوشش کی گئی ہے جبکہ کیے گئے فیصلے اتفاق رائے سے تھے۔ میڈیا کی طرف سے اس طرح کی کوریج کے بارے میں کم از کم یہ تو کہا ہی جاسکتا ہے کہ وہ غیرمناسب ہے اور کمیشن اس کی پوری طرح مذمت کرتا ہے۔ شماریات کے سلسلے میں اعدا د وشمار کے معیار کو بہتر بنانے کے سلسلے میں کی جانے والی کوششوں کا کمیشن کو احساس ہے اور وہ اس پر عمل درآمد کو یقینی بنانے کیلئے مرکزی اور ریاستی حکومتوں کی شماریات کی ایجنسیوں کے ساتھ قریبی تال میل سے کام کرتا ہے۔
۔۔۔۔۔۔۔
م ن۔ ج۔ع ن
U-818
(Visitor Counter : 60
جل شکتی وزارت
پائپ کے ذریعے پانی کی سپلائی
نئی دہلی،12؍مارچ،جل شکتی اور سماجی انصاف اور تفویض اختیارات کے مرکزی وزیر مملکت جناب رتن لال کٹاریا نے آج لوک سبھا میں ایک سوال کا تحریری جواب دیتے ہوئے ایوان کو مطلع کیا کہ جیسا کہ ریاستوں اور مرکز کے زیر انتظام علاقوں سے رپورٹ موصول ہوئی ہیں، یکم اپریل 2019 کو ملک میں 17.87 کروڑ دیہی گھروں میں 3.27 کروڑ دیہی گھروں میں پانی کے پائپ والے کنکشن تھے ، جبکہ تقریبا ً 14.60 دیہی گھروں میں پائپ کے ذریعے پانی فراہم کیا جانا ہے۔ ملک میں ہر ایک دیہی گھر کو 2024 تک کام کرنے والے مکانوں کے ٹیپ کنکشن  کے ذریعے پینے کا صاف پانی 55 لیٹر فی کس یومیہ  فراہم کرنے کے لئے بھارتی حکومت نے ریاستوں کے ساتھ جل جیون مشن  شروع کیا ہے۔
اگست 2019 میں جے جے ایم کے آغاز کے بعد ریاستوں کو مشورہ دیا گیا ہے کہ وہ جے جے ایم کے نفاذ کا آغاز کریں، جس میں آبی وسائل کا بندو بست ؍ اضافہ ، پانی کی سپلائی اور خراب پانی کا بندو بست شامل ہے۔ جل جیون مشن کے نفاذ کے لئے رہنما خطوط 25 دسمبر 2019 کو جاری کئے گئے تھے اور یہ ویب سائٹ: “https://jalshakti-ddws.gov.in/sites/default/files/JJM_Operational_Guidelines.pdf”.پر دستیاب ہیں۔
۔۔۔۔۔۔۔۔۔۔۔۔۔۔۔۔۔۔

U-1185
(Visitor Counter : 70
وزارت دفاع
ہندستان اور بنگلہ دیش کی بحریہ کا شمالی خلیج بنگال میں مربوط گشت شروع
نئی دہلی،11 اکتوبر 2019/ ہندستان کی بحریہ اور بنگلہ دیش کی بحریہ نے 10 اکتوبر 2019 کو شمالی خلیج بنگال میں مربوط گشت شروع کردیا ہے۔ یہ دونوں بحریہ کی گشت کا دوسرا ایڈیشن ہے۔ گائیڈیڈ میزائل ڈیسٹرائر والے آئی این ایس رین وجے اور ملک میں ہی تیار کیا گیا میزائل کورویٹ سے لیس آئی این ایس کوتھر اس مربوط گشت میں حصہ لے رہےہیں جب کہ بنگلہ دیش کی بحریہ بی این ایس کا علی حیدر جو 053 طرز کا جہاز ہے اور بی این ایس شیڈینوٹا بحری جہاز اس گشت میں حصہ لے رہا ہے۔ یہ 056 طرز کا اسٹیلتھ گائیڈیڈ میزائل کورویٹ سے لیس ہے۔ دو روزہ گشت کے بعد آئی این بی این باہمی مشقیں بھی ہوں گی جو 12 سے 16 اکتوبر 2019 کے درمیان وشاکھاپٹنم میں ہوں گی یہ پہلی بحری مشق ہے۔
آئی این بی این مربوط گشت  جو 2018 میں شروع ہوئی تھی، کا مقصد دونوں ملکوں کی بحریہ کے ساتھ ایک باہمی مشق کو ابگریڈ کرنا ہے جس میں ہیلی کوپٹروں کے ساتھ ہوائی مشقیں اور سمندر میں گشت لگانے والے بحری طیاروں نے بھی حصہ لیا ہے۔ اس کے علاوہ آپسی مواصلات کے فروغ کے مقصد سے بھی یہ مشقیں کی جائیں گی جس سے بھارت اور بنگلہ دیش کے درمیان تعلقات کو ایک نئی سمت ملے گی۔ دونوں ملکوں کی بحریہ کے درمیان مشقوں کا مقصد آپسی تعاون کو بڑھانا ہے اور بین الاقوامی بحری سرحدی لائن کے نزدیک گشت تیز کرنا ہے۔
۔۔۔۔۔۔۔۔۔۔۔
م ن۔ح ا ۔ ج۔
U- 4565
(Visitor Counter : 54
سائنس اور ٹیکنالوجی کی وزارت
بھارت بین الاقوامی سائنس میلہ لوگوں خصوصابچوں کے لئے سائنس کو قریب لانے اورفاصلے کوکم کرنے کاایک موقع ہے :ڈاکٹرہرش وردھن
نئی دہلی ،5 نومبر :سائنس وتکنالوجی ، ارضیاتی سائنسز اورصحت اورخاندانی فلاح وبہبود کے مرکزی وزیرڈاکٹر ہرش وردھن نے کہاکہ انڈیا انٹرنیشنل سائنس فیسٹول  جیسا ایک پلیٹ فارم بیداری پیداکرنے کے لئے لوگوں خصوصابچوں کے لئے سائنس اورٹکنالوجی کو قریب لانے اور فاصلے کو کم کرنے کا ایک موقع ہے ۔ آج کولکاتہ میں میگاسائنس ایکس پوزیشن کا جو آئی آئی ایس ایف کا ایک حصہ ہے ،افتتاح کرتےہوئے ڈاکٹرہرش وردھن نے کہاکہ ڈاکٹرسی وی رمن آچاریہ جگدیش چندبوس ،ڈاکٹرمیگھ ناد ساہااور ڈاکٹرستیندرناتھ بوس جیسی سائنسی شخصیتوں کے ساتھ ساتھ کولکاتہ کو اپنی روایت ، ثقافت اورتاریخی اہمیت کے سبب پورے ملک میں فخرکامقام حاصل ہے ۔ اس سائنسی پروگرام کااہتمام کرنے کے لئے سینیئرسائنس دانوں اور سائنس لیب کے ڈائرکٹروں کو مبارکباد دیتے ہوئے ڈاکٹرہرش وردھن نے کہاکہ ماضی کے سائنس دانوں اپنے نمایاں کام کے ذریعہ پورے ملک میں حصول یابیاں اورکارنامے انجام دیئے اور بہت سی نظیرقائم کیں ۔ انھوں نے کہاکہ یہ سائنس برادری کی ذمہ داری ہے کہ وہ عام آدمی تک سائنس اورٹکنالوجی کی اہمیت اوردائرے کے بارے میں آگاہ کرے ۔ ڈاکٹرہرش وردھن نے اس بات پربھی زوردیاکہ سائنس اورٹکنالوجی کو عام لوگوں ، خصوصابچوں کے دروازے تک لے جانانہایت ضروری ہے اور یہ ایک لازمی ذمہ داری بھی ہے ۔ اس سے ان کی روزمرہ کی سرگرمیوں کو بہتربنایاجاسکے گا۔ اس ملک میں سائنس اورٹکنالوجی کی سمت بچوں کو ترغیب دینے اورسائنسی جذبہ پیدا کرنے سے ملک کی ترقی کے لئے وسیع معلوماتی بنیاد اور مواقع کے ایک ملک کی تعمیرمیں مدد ملے گی ۔ انھوں نے کہاکہ آئی آئی ایس ایف کے پانچویں ایڈیشن میں یہ پہلاموقع ہے کہ وزیراعظم جناب نریندرمودی ویڈیوکانفرنس کے ذریعہ اس کانفرنس کا افتتاح کرنے جارہے ہیں اور وہ سبھی کو اس بات کی تحریک دیں گے کہ وہ ملک کے شہریوں کی زندگیوں میں سائنس اورتکنالوجی کی وسیع بیداری کے لئے اس پلیٹ فارم کو استعمال کریں ۔
ڈاکٹرہرش وردھن نے مزید کہاکہ ہندوستان مواقع کی سرزمین ہے جہاں اعلیٰ تعلیم ، تحقیق اورترقی میں سائنس دانوں کی شرکت سے عوام کو بااختیاربنایاجاسکاہے اور انھیں ترقی کی راہ پرگامزن کیاجاسکاہے ۔ انھوں نے کہاکہ اس فیسٹول میں بین الاقوامی سائنسی برادری کی شرکت کے ساتھ یہ ہندوستان کو ترقی کی سب سے اونچی سطح پر لے جائے گا۔ انھوں نے زوردیتے ہوئے کہاکہ سائنسی ترقی کی دائرے میں بچوں کو لانے سے ملک کی ترقی اور نشوونمأ کو ایک نئی سمت ملے گی ۔ انھوں نے کہاکہ 2030تک سائنس اورٹکنالوجی کے شعبے میں ہندوستان کو دنیا کے چوٹی کے تین ملکوں میں لانے کے سلسلے میں یہ فیسٹول وزیراعظم جناب نریندرمودی کی ویژن کے مطابق ایک پہل ہے ۔ ڈاکٹرہرش رودھن نے کہاکہ سائنس اور تکنالوجی کی حصولیابیاں اور ترقی تیزی سے رونماہورہی ہیں ۔ اوریہ فیسٹول ایسا پلیٹ فارم ہے جہاں ملک کی نوجوان آبادی کے سائنسی جذبہ میں مزید توانائی اورطاقت پیداکرے گا۔ انھوں نے سائنسی برادری سے اپیل کی کہ وہ بچوں میں سائنسی ترقی کی اسپرٹ اور جذبے کاماحول پیداکرنے کے لئے ان کی حوصلہ افزائی کریں ۔
ڈاکٹرہرش وردھن نے کہاکہ اس پروگرام میں بین الاقوامی شرکاء وفود کی شرکت اور اس پروگرام کے مقام پر آنے والے لوگوں کا زبردست جوش اس ملک کے سائنسی شعبے کی ترقی اورخوشحالی کے لئے حاصل کئے جانے والے مقاصداورحاصل کئے گئے سنگ میل کی حیثیت کی جھلک پیش کرتاہے ۔ اس موقع پر سائنس اورٹکنالوجی اور اطلاعات ونشریات کی وزارت کے محکمے کے افسروں کے علاوہ دیگر لوگ موجود تھے ۔
امور صارفین، خوراک اور عوامی تقسیم کی وزارت
خریف مارکیٹنگ سیزن 21-2020 کے دورا ن کم از کم امدادی قیمت  کی کارروائیاں
خریف مارکیٹنگ سیزن کی سرکاری خرید کی کارروائیوں سے تقریباََ 36.13 لاکھ دھانوں کے کسانوں کو فائدہ ہوا ہے،جس میں کم سے کم امدادی قیمت کی قدر 66135.01 کروڑروپے رہی
نئی دہلی،8دسمبر 2020موجودہ خریف مارکیٹنگ سیزن کے ایم ایس 21-2020 کے دوران ، حکومت نے اپنی موجودہ کم از کم امدادی قیمت اسکیموں کے مطابق کسانوں سے ایم ایس پی پر خریف 21-2020 فصلوں کی خرید جاری رکھے ہوئے ہے۔
خریف21-2020 کے لئے دھان کی خریداری، پنجاب، ہریانہ، اترپردیش، تلنگانہ، اتراکھنڈ، تمل ناڈو ، چندی گڑھ ، جموں و کشمیر ، کیرل ، گجرات، آندھراپردیش، چھتیس گڑھ،اڈیشہ، مدھیہ پردیش، بہار اور مہاراشٹر کی ریاستو ں نیز مرکز کے زیر انتظام علاقوں میں آسانی سے جاری ہیں۔ گزشتہ سال کے 292.37 ایل ایم ٹی کے مقابلے میں اس سال  350.29 ایل ایم ٹی سے زیادہ دھان کی خریداری کی جاچکی ہے او ر اس طرح گزشتہ سال کے مقابلہ میں دھان کی خریداری میں 19.81 فی صد کا اضافہ درج کیا گیا ہے۔ 350.29 ایل ایم ٹی کی کل خرید میں سے اکیلے پنجاب نے،30 نومبر 2020 کو ریاست میں سرکاری خرید کے بندہونے تک 202.77 ایل ایم ٹی کا تعاون دیا ہے، جو کل خرید کا 57.88 فی صد ہے۔
کل 66135.01 کروڑ روپئے کے ایم ایس پی کے ساتھ فی الحال جاری کے ایم ایس خرید کے عمل سے تقریباً 36.13 لاکھ کسانوں کو فائدہ ہوچکا ہے۔
اس کے علاوہ ریاستوں سے تجویز کی بنیاد پر خریف مارکٹنگ سیزن 2020 کے لئے تمل ناڈو ، کرناٹک، مہاراشٹر، تلنگانہ، گجرات ، ہریانہ ، اترپردیش، اڈیشہ، راجستھان اور آندھراپردیش سے قیمت کی امدادی اسکیم  کے تحت48.11لاکھ میٹرک ٹن دال اور تلہن کی خرید کے لئے منظوری دی گئی تھی۔ اس کےعلاوہ آندھراپردیش ، کرناٹک ، تمل ناڈو اور کیرالہ کے لئے کھوپرے  کی 1.23 لاکھ میٹرک ٹن کی خرید کو بھی منظوری دی گئی۔پی ایس ایس کے تحت دیگر ریاستوں نیز مرکز کے زیر انتظام علاقوں سے خرید کی تجاویز کی موصولی پر دال، تلہن اور کھوپرے کے لئے بھی منظوری دی جائے گی تاکہ نوٹیفائیڈ فصل کی مدت کے دوران بازار کی قیمت ایم ایس پی سے کم ہونے کی حالت میں سال 21-2020 کے لئے نوٹیفائیڈ ایم ایس پی کی بنیاد پر ان فصلوں کے ایف اے کیو گریڈ کی خرید ، ریاست کی طرف سے مقررہ خرید ایجنسیوں کے توسط سے مرکزی نوڈل ایجنسیوں کے ذریعہ متعلقہ ریاستوں نیز مرکز کے زیر انتظام علاقوں میں براہ راست رجسٹرڈ کسانوں سے کی جاسکے۔
07 دسمبر 2020 تک سرکار نے اپنی نوڈل ایجنسیوں کے توسط سے794.85کروڑ روپئے کی ایم ایس پی والی مونگ، اڑد، مونگ پھلی اور سویابین کی 139458.85 میٹرک ٹن کی خرید کی جس سے تمل ناڈو، مہاراشٹر، گجرات، ہریانہ اور راجستھان کے 79201 کسانوں کو فائدہ ہوا۔
اسی طرح 7 دسمبر 2020 تک 52.40 کروڑ روپئے کے ایم ایس پی پر 5089 میٹرک ٹن کھوپرے  کی خرید کی گئی ہے جس سے کرناٹک اور تمل ناڈو کے3,961 کسانوں کو فائدہ ہوا ہے جبکہ پچھلے سال اسی مدت کے دوران 293.34 میٹرک ٹن کھوپرے کی خرید کی گئی تھی۔ کھوپرے اور اڑد کے سلسلے میں زیادہ تر بڑی پیداواری ریاستوں میں قیمتیں ایم ایس پی سے زیادہ ہیں۔ متعلقہ ریاست نیز مرکز کے زیر انتظام علاقوں کی حکومتوں خریف کی فصل دال اور تلہن کے سلسلے میں آمد کی بنیاد پر متعلقہ ریاستوں کے ذریعہ طے کی گئی تاریخ سے خرید شروع کرنے کے لئے ضروری انتظامات میں مصروف ہیں۔
پنجاب، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھراپردیش، اڈیشہ اور کرناٹک ریاستوں میں ایم ایس پی کے تحت بیج کپاس  کی خرید کا عمل حسب معمول جاری ہے۔ 7 دسمبر 2020 تک کپاس کی4101018 گانٹھیں خریدی کی گئی جن کی قیمت 12000.95 کروڑ روپئے ہے جس سے 796726 کسانوں کو فائدہ ہوا ہے۔
وزیراعظم کا دفتر
وزیراعظم نے، سی آر پی ایف اہلکاروں کو یوم تاسیس کی مبارکباد پیش کی
وزیراعظم جناب نریندر مودی نے سی آر پی ایف کے یوم تاسیس کے موقع پر تما م سی آ ر پی ایف اہلکاروں اور ان کے اہل خانہ کو مبارکباد پیش کی ۔
وزیراعظم نے ٹویٹ کیا :
‘‘ تمام سی آر پی ایف اہلکارو ں اور ان کے اہل خانہ کو یوم تاسیس کی مبارکباد۔اس فورس نے اپنے مصمم حوصلے اور نمایاں خدمات سے اپنے لئے ممتاز مقا م حاصل کیا ہے۔ چاہے سکیورٹی سے متعلق چیلنج ہوں یا انسانی چیلنج ، ان کا مقابلہ کرنے کے سلسلے میں سی آر پی ایف کا رول قابل تعریف رہا ہے۔’’